b'\n_START_ARTICLE_\nNK Zavr\xc4\x8d\n_START_SECTION_\nZgodovina kluba\n_START_PARAGRAPH_\n\xc5\xa0portno dru\xc5\xa1tvo Zavr\xc4\x8d je bilo ustanovljeno leta 1969. Prvotno se je imenovalo \xc5\xa0portno dru\xc5\xa1tvo Bratstvo Zavr\xc4\x8d nakar pa se je po vojni leta 1991 preimenovalo v \xc5\xa0portno dru\xc5\xa1tvo Zavr\xc4\x8d. 12. aprila so se na ustanovnem ob\xc4\x8dnem zboru dogovorili (citiram iz zapisnika tega ob\xc4\x8dnega zbora), "da je v vasi Zavr\xc4\x8d potrebno ustanoviti \xc5\xa1portno dru\xc5\xa1tvo, ker je \xc5\xbee dolgoletna \xc5\xbeelja mladine, da bi se v svojem prostem \xc4\x8dasu ukvarjala z raznimi \xc5\xa1portnimi panogami". _NEWLINE_Zdru\xc5\xbeevalo je mlade iz vseh devetih vasi in okoli\xc5\xa1kih krajev Zavr\xc4\x8da, ki so s\xc4\x8dasoma glede na interese ustanovili razli\xc4\x8dne sekcije. Trenutno pri \xc5\xa1portnem dru\xc5\xa1tvo Zavr\xc4\x8d delujejo le smu\xc4\x8darska, \xc5\xa1ahovska, tenis in kot najve\xc4\x8dja in nogometna sekcija._NEWLINE_V \xc5\xbea\xc4\x8detkih so bili aktivni predvsem v nogometu (NK Zavr\xc4\x8d), kar je v letu 2015 \xc5\xa1e vedno vodilna sekcija dru\xc5\xa1tva.\n_START_SECTION_\nInfrastruktura\n_START_PARAGRAPH_\nZaradi vse ve\xc4\x8djih potreb po organiziranem nastopu, ki je zahteval dolo\xc4\x8dene tehni\xc4\x8dne pogoje, so \xc4\x8dlani \xc5\xa0D pri\xc4\x8deli z urejanjem infrastrukturnih objektov ob samem igri\xc5\xa1\xc4\x8du. Ve\xc4\x8dina dela je bilo opravljenih prostovoljno. Leta 2003 se je resno pristopilo k re\xc5\xa1evanju \xc5\xa1portne infrastrukture, tako se je za\xc4\x8dela gradnja novega glavnega, ter pomo\xc5\xbenega stadiona. Glavni stadion je opremljen z avtomatskim namakalnim sistemom, ter lastnim virom vode._NEWLINE_V letu 2015 je dru\xc5\xa1tvo ob stadionu zgradilo pokrito tribuno s 1000 sede\xc5\xbei. Ob vstopu v 1. ligo NZS so zgradili tudi \xc5\xa1portni objekt s potrebnimi garderobami in pripadajo\xc4\x8dimi prostori.\n_START_SECTION_\nDose\xc5\xbeki\n_START_PARAGRAPH_\nZmagovalci so bili v 2. slovenski nogometni ligi sezono 2012 - 2013. V 3. slovenski nogometni ligi je klub dosegel zmago sezono 2004-2005, 2006-2007 in 2011-2012. V 4. ligi je so dosegli zmago sezono 2003-2004 in 2010-2011. V 5. slovenski nogometni ligi je klub dosegel zmago sezono 2009-2010. V 6. slovenski ligi pa so bili zmagovalci sezone 2008-2009.'